మదీనా (హైదరాబాదు)

మదీనా, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడున్న వక్ఫ్ భవనం, హజ్ యాత్రికులకు సేవ చేయడానికి నిర్మించబడినది.

చరిత్ర 
సౌదీ అరేబియాలోని హిజాజ్‌లోని ముస్లింలకు పవిత్ర నగరమైన మదీనా నివాసితులకు మద్దతు ఇచ్చే ఉద్దేశ్యంతో ఈ మదీనా భవనం నిర్మించబడింది. నవాబ్ అల్లాదీన్ కుటుంబం దీనికి ప్రధాన కారణం. ఈ భవనంలో సుమారు 200 షాపులు, 100 ఫ్లాట్లు ఉన్నాయి.

సమీపప్రాంతాలు 
ఇక్కడికి సమీపంలో కల్వాగడ్, మదన్ ఖాన్ కాలనీ, ఇంజిన్ బౌలీ, పైమ్ బాగ్, ఫలక్ నుమా, చత్తా బజార్, నాసిర్ కాంప్లెక్స్, నయాపూల్ రోడ్, యూసుఫ్ బజార్, రికాబ్ గుంజ్ మొదలైన ప్రాంతాలు ఉన్నాయి.

వాణిజ్య ప్రాంతం 
హైదరాబాదులోని వాణిజ్య శివారు ప్రాంతాలలో ఒకటైన ఈ మదీనా ప్రాంతం చారిత్రాత్మక చార్మినార్ కు సమీపంలో ఉంది. ఇది హైదరాబాదులోని ఒక సాంప్రదాయ దుకాణాల జజార్. ఇక్కడికి సమీపంలో పత్తర్‌గట్టి, షెహ్రాన్ బజార్, చార్మినార్, లాడ్ బజార్ మొదలైన ప్రాంతాలలో మహిళలు, వధువు, పిల్లలకు సంబంధించిన దుకాణాలు ఉన్నాయి. ఇక్కడి నుండి పెళ్ళి దుస్తులు ఎక్కువ భాగం పొరుగు రాష్ట్రాలు, యునైటెడ్ స్టేట్స్, యూరప్, మిడిల్ ఈస్ట్, పాకిస్తాన్, బంగ్లాదేశ్, ఇతర దేశాలకు ఎగుమతి చేయబడతాయి. పవిత్ర రంజాన్ మాసంలో ఈ ప్రాంతం పగలు, రాత్రి అని తేడాల్లేకుండా రద్దీగా ఉంటుంది.

హైదరాబాదీ వంటలును అందించే అనేక రెస్టారెంట్లు (మదీనా హోటల్) ఈ ప్రాంతంలో ఉన్నాయి. పవిత్ర రంజాన్ మాసంలో వడ్డించే హైదరాబాద్ హలీమ్ కు ఇక్కడి హోటళ్ళు బాగా ప్రాచుర్యం పొందాయి.

మదీనా హోటల్ 
ఇక్కడున్న మదీనా హోటల్ 1947లో ప్రారంభించబడింది.

రవాణా 
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మదీనా మీదుగా ఫలక్ నుమా, సఫిల్‌గూడ, బోరబండ, సనత్ నగర్, మెహదీపట్నం, బార్కస్, అఫ్జల్‌గంజ్, జూబ్లీ బస్టాప్, సికింద్రాబాద్ జంక్షన్, రాజేంద్రనగర్, జూ పార్క్, జియాగూడ ప్రాంతాలకు బస్సు సౌకర్యం ఉంది. ఇక్కడికి సమీపంలోని యాకుత్‌పురా, మలక్ పేట్ ప్రాంతాలలో ఎంఎంటిఎస్ రైలు స్టేషను ఉంది.

మూలాలు 

హైదరాబాదులోని ప్రాంతాలు